ช่วยสรุปหัวข้อ คำพิพากษาฎีกาที่ 864/2554 ให้ด้วยนะคะ
คำพิพากษาฎีกาที่ 864/2554  ป.อ. มาตรา 68 ป.วิ.อ. มาตรา 192  จำเลยที่ 1 เดินเข้าไปหาผู้ตายโดยมีอาวุธปืนติดตัวเตรียมพร้อมมาด้วยแสดงว่าต้องการมีเรื่องกับผู้ตายอีก การกระทำของจำเลยที่ 1 จึงเป็นการสมัครใจทะเลาะวิวาทกับผู้ตาย การที่ผู้ตายยิงจำเลยที่ 1 และจำเลยที่ 1 ก็ยิงผู้ตายเช่นเดียวกัน จึงหาอาจอ้างว่าเป็นการป้องกันตัวได้ไม่ จำเลยที่ 1 จึงมีความผิดฐานฆ่าผู้อื่นตาม ป.อ. มาตรา 288 ศาลชั้นต้นวินิจฉัยว่า ภายหลังเกิดเหตุจำเลยที่ 2 หยิบอาวุธปืนจากจำเลยที่ 1 แล้ววิ่งออกจากที่เกิดเหตุไป จำเลยที่ 2 จึงมีความผิดฐานมีและพาอาวุธปืนโดยไม่ได้รับอนุญาต ซึ่งเป็นเหตุการณ์คนละตอนกับความผิดตามโจทก์ฟ้อง จึงเป็นข้อเท็จจริงที่โจทก์มิได้กล่าวในฟ้อง การที่ศาลชั้นต้นนำข้อเท็จจริงดังกล่าวมาวินิจฉัยและพิพากษาว่าจำเลยที่ 2 กระทำความผิดฐานมีและพาอาวุธปืนโดยไม่ได้รับใบอนุญาตและศาลอุทธรณ์ภาค 7 พิพากษายืนมานั้น ย่อมเป็นการพิพากษาเกินคำขอหรือที่มิได้กล่าวมาในฟ้อง อันเป็นการต้องห้ามตาม ป.วิ.อ. มาตรา 192 วรรคหนึ่ง
จำเลยที่ 1 พกอาวุธปืนติดตัว และเดินเข้าไปหาผู้ตาย บ่งชี้ถึงการสมัครใจทะเลาะวิวาทกับผู้ตาย จึงมีความผิดฐานฆ่าผู้อื่น ส่วนจำเลยที่ 2 ได้หยิบอาวุธปืนจากจำเลยที่ 1 และวิ่งออกจากที่เกิดเหตุ ทำให้จำเลยที่ 2 ได้รับการพิพากษา มีความผิดฐาน มีและพาอาวุธปืนโดยไม่ได้รับอนุญาต
ประมวลกฎหมายอาญา,กฎหมายอาญาความผิดเกี่ยวกับชีวิตและร่างกาย,ประมวลกฎหมายวิธีพิจาณาความอาญา(วิอาญา)